01130037 | Jaarboeke 2016 | Universiteit van Pretoria
Program: BPolSci Politieke Studies
01130037 Fakulteit Geesteswetenskappe Duur van studie: 3 jaar Totale krediete: 391
Die program is gerig op die ontwikkeling van kennis en vaardighede ten einde politieke ontwikkelinge en gebeure en die belang en gevolge daarvan te verstaan. Dit stel die student in staat om in ’n beroepsituasie in die openbare of private sektor op ’n innoverende en proaktiewe wyse op die probleme en uitdagings in die politieke omgewing te reageer.
Jaarvlak 1: Kies vier dissiplines. Doen twee semestermodules (of die kredietwaarde daarvan) uit elk van dié disslipines.
Jaarvlak 2: Kies twee semestermodules (of die kredietwaarde daarvan) uit dieselfde vak as vir jaarvlak 1; of kies twee Ekonomie-semestermodules op jaarvlak 2 (op voorwaarde dat EKN 120 geneem is en dat aan die voorvereistes voldoen word) tesame met een bykomende module op jaarvlak 2 indien die kredietwaarde van die Ekonomie-modules nie 40 krediete beloop nie; of neem twee Publieke Administrasie-semestermodules op jaarvlak 2 tesame met een bykomende module op jaarvlak 2 indien die kredietwaarde van die Publieke Administrasie-modules nie 40 krediete beloop nie.
Jaarvlak 3: Kies twee semestermodules (of die kredietwaarde daarvan) of uit dieselfde vak as vir jaarvlak 2; of uit Internasionale Verhoudinge; of uit Ekonomie tesame met een bykomende module op jaarvlak 3 indien die kredietwaarde van die Ekonomie-modules nie 60 krediete beloop nie; of uit Publieke Administrasie tesame met een bykomende module op jaarvlak 3 indien die kredietwaarde van die Publieke Administrasie-modules nie 60 krediete beloop nie.
Tale: Taalmodules wat lei tot die bemeestering van enige taal/tale kan tot op jaarvlak 3 geneem word. Sien Taalgroepe.
Studente kan ook in oorleg met die koördineerder enige ander toepaslike keusemodules uit die Fakulteit Geesteswetenskappe neem.